CELEX: 21994D1217(03)
Language: mt
Date: 1994-10-28 00:00:00
Title: Deċiżjoni tal-Kumitat Konġunt taż-ŻEE Nru 15/94 tat-28 ta' Ottubru 1994 li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEE

Avviż Legali Importanti

|

21994D1217(03)

Official Journal L 325 , 17/12/1994 P. 0066 - 0066 Finnish special edition: Chapter 2 Volume 14 P. 0069  Swedish special edition: Chapter 2 Volume 14 P. 0069 

		Deċiżjoni tal-Kumitat Konġunt taż-ŻEENru 15/94tat-28 ta' Ottubru 1994li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 7/94 tal-21 ta' Marzu 1994 li jemenda l-Protokoll 47 u ċerti l-Annessi għall-Ftehim taż-ŻEE [1],Billi r-Regolament tal-Kummissjoni (KE) Nru 41/94 tal-11 ta' Jannar 1994 li jemenda l-Anness II għar-Regolament tal-Kunsill (KEE) Nru 2455/92 dwar l-esportazzjoni u l-importazzjoni ta' ċerti sostanzi kimiċi perikolużi [2] għandu jiġi nkorporat fil-Ftehim,IDDEĊIEDA DAN LI ĠEJ:Artikolu 1Dan li ġej għandu jiddaħħal wara l-punt 12ċ (Ir-Regolament tal-Kunsill (KEE) 2455/92) tal-Kapitolu XV ta' l-Anness II għall-Ftehim:", kif emendat bi:- 394 R 0041: ir-Regolament tal-Kummissjoni (KE) Nru 41/94 tal-11 ta' Jannar 1994 (ĠU L 8, tat-12.1.1994, p. 1).".Artikolu 2It-testi tar-Regolament tal-Kummissjoni (KE) Nru 41/94 fil-lingwa Finlandiża, Islandiża, Norveġiża u Svediża, li huma annessi għall-verżjonijiet tal-lingwi rispettivi ta' din id-Deċiżjoni huma awtentiċi.Artikolu 3Din id-Deċiżjoni għandha tidħol fis-seħħ nhar l-1 ta' Diċembru 1994, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE.Artikolu 4Din id-Deċiżjoni għandha tiġi ppubblikata fis-Sezzjoni taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Ottubru 1994.Għall-Kumitat Konġunt taż-ŻEEIl-PresidentH. Hafstein[1] ĠU L 160, tat-28.6.1994, p. 1.[2] ĠU L 8, tat-12.1.1994, p. 1.--------------------------------------------------